கேள்வி: கோலா தெம்பிலிங் - பொது பற்றி விளக்கவும்.
பதில்: தெம்பிலிங் ஆறு (''Tembeling River'') மற்றும் ஜெலாய் ஆறு (''Jelai River'') ஆகிய ஆறுகள் சங்கமிக்கும் இடத்தில் கோலா தெம்பிலிங் அமைந்துள்ளது. கோலா தெம்பிலிங்கில் உள்ள படகுதுறை மூலமாக தாமான் நெகாராவிற்குச் செல்லும் மாற்று இடமாகவும் (''Transfer Point'') செயல்படுகிறது. இந்த படகுதுறை வெளிநாட்டு சுற்றுலாப் பயணிகளிடையே பிரபலமானது. ஏனெனில் அவர்களில் பெரும்பாலோர் தெம்பிலிங் ஆற்றின் அழகிய இயற்கைக் காட்சிகளை அனுபவிக்க விரும்புகிறார்கள். இந்த படகுத் துறையில் இருந்து தாமான் நெகாராவை சுமார் 2 - 3 மணிநேர படகுப் பயணத்தின் மூலமாகச் சென்று அடையலாம்.
கேள்வி: கோலா தெம்பிலிங் - தாமான் நெகாரா குறித்து விரிவாக சொல்லுங்கள்.
பதில்: தாமான் நெகாரா 4,343 சதுர கி.மீ. பரப்பளவைக் கொண்டது. உலகிலேயே மிகப் பழைமையான வெப்ப மண்டலம் மழைக்காடுகளைக் கொண்ட வனப்பூங்கா என்றும் புகழ்பெற்றது. இந்தக் காடுகள் 130 மில்லியன் ஆண்டுகள் பழமையானவை.[http://www.highonadventure.com/Hoa02aug/Malaysia/malaysia.htm The Taman Negara is a grandmother to the rest of the world’s rainforests. During the Ice Ages, when immense glaciers covered much of the Earth, Malaysia was blessed with a location far enough away from the ice that its forest started to develop 130 million years ago] 1938 - 1939-ஆம் ஆண்டுகளில், இந்த வனப் பூங்காவிற்கு ''கிங் ஜார்ஜ் V தேசியப் பூங்கா'' என்று பெயர் சூட்டப்பட்டது. மலேசிய விடுதலை நாள் அடைந்த பின்னர், தாமான் நெகாரா என்று பெயர் மாற்றம் கண்டது. தாமான் (''Taman'') என்றால் மலாய் மொழியில் பூங்கா அல்லது வனம்; நெகாரா (''Negara'') என்றால் நாடு என்று பொருள்படும்.